CELEX: 32005R1343
Language: sl
Date: 2005-08-16 00:00:00
Title: Uredba Komisije (ES) št. 1343/2005 z dne 16. avgusta 2005 o odobritvi nadomestil organizacijam proizvajalcev za tuna, dobavljenega predelovalni industriji med 1. aprilom in 30. junijem 2004

17.8.2005   
            
            
               SL
            
            
               Uradni list Evropske unije
            
            
               L 212/8
            
         
      UREDBA KOMISIJE (ES) št. 1343/2005
   z dne 16. avgusta 2005
   o odobritvi nadomestil organizacijam proizvajalcev za tuna, dobavljenega predelovalni industriji med 1. aprilom in 30. junijem 2004
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 104/2000 z dne 17. decembra 1999 o skupnih tržnih ureditvah za ribiške proizvode in proizvode iz ribogojstva (1), in zlasti člena 27(6) Uredbe,
   ob upoštevanju naslednjega:
   
               (1)
            
            
               Nadomestilo iz člena 27 Uredbe (ES) št. 104/2000 se pod določenimi pogoji lahko odobri organizacijam proizvajalcev Skupnosti za tuna za količine tuna, dobavljenega predelovalni industriji v koledarskem četrtletju, kjer povprečna prodajna cena koledarskega četrtletja, zabeležena na trgu Skupnosti, in uvozna cena z izravnalnimi dajatvami ne presegata 87 % proizvodne cene v Skupnosti za zadevni proizvod.
            
         
               (2)
            
            
               Pregled položaja na trgu Skupnosti je pokazal, da sta bili povprečna prodajna cena za koledarsko četrtletje in uvozna cena iz člena 27 Uredbe (ES) št. 104/2000 za rumenoplavutega tuna (Thunnus albacares), s težo nad 10 kg vsak, med 1. aprilom in 30. junijem 2004 nižji od praga, ki znaša 87 % proizvodne cene v Skupnosti, kot je določeno z Uredbo Sveta (ES) št. 2346/2002 (2).
            
         
               (3)
            
            
               Upravičenost do nadomestila se določi na podlagi prodaje, katere računi datirajo iz koledarskega četrtletja in kateri so uporabljeni za izračun povprečne mesečne prodajne cene v skladu s členom 4 Uredbe Komisije (ES) št. 2183/2001 z dne 9. novembra 2001 o podrobnih pravilih za uporabo Uredbe Sveta (ES) št. 104/2000 o dodelitvi kompenzacijskih plačil za tuna, namenjene za predelovalno industrijo (3).
            
         
               (4)
            
            
               Višina nadomestila v skladu s členom 27(2) Uredbe (ES) št. 104/2000 ne sme v nobenem primeru preseči razlike med sprožitvenim pragom in povprečno prodajno ceno zadevnega proizvoda na trgu Skupnosti ali pavšalnega zneska, ki znaša 12 % tega praga.
            
         
               (5)
            
            
               Količine, upravičene do nadomestila ne smejo v nobenem primeru preseči zgornje meje za zadevno četrtletje, določene v členu 27(3) Uredbe (ES) št. 104/2000.
            
         
               (6)
            
            
               Količine rumenoplavutega tuna (Thunnus albacares), s težo nad 10 kg vsak, prodanega in dobavljenega predelovalni industriji s sedežem na carinskem območju Skupnosti, so bile med zadevnim četrtletjem večje od prodanih in dobavljenih količin v istem četrtletju zadnjih treh ribolovnih let. Ker zadevne količine presegajo zgornjo mejo člena 27(3) Uredbe (ES) št. 104/2000, je treba omejiti skupne količine teh proizvodov, za katere se plača nadomestilo.
            
         
               (7)
            
            
               V skladu z zgornjimi mejami iz člena 27(4) Uredbe (ES) št. 104/2000 za izračunavanje višine nadomestila, ki se odobri vsaki organizaciji proizvajalcev, se količine, za katere se plača nadomestilo, razdeli med zadevne organizacije proizvajalcev sorazmerno povprečni proizvodnji vsake organizacije v istem četrtletju ribolovnih let 2001, 2002 in 2003.
            
         
               (8)
            
            
               Ukrepi, predvideni s to uredbo, so v skladu z mnenjem Upravljalnega odbora za ribiške proizvode –
            
         SPREJELA NASLEDNJO UREDBO:
   Člen 1
   Nadomestilo, predvideno v členu 27 Uredbe (ES) št. 104/2000, se odobri za obdobje od 1. aprila do 30. junija 2004 za rumenoplavutega tuna (Thunnus albacares), s težo nad 10 kg vsak.
   Najvišji znesek nadomestila v skladu s prvo in drugo alineo člena 27(2) Uredbe (ES) št. 104/2000 je določen na 24 EUR na tono.
   Člen 2
   1.   Skupne količine, za katere se plača nadomestilo, znašajo za rumenoplavutega tuna (Thunnus albacares) s težo nad 10 kg 26 353,548 tone.
   2.   Razdelitev skupnih količin med zadevne organizacije proizvajalcev se določi v Prilogi k tej uredbi.
   Člen 3
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. avgusta 2005
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 17, 21.1.2000, str. 22. Uredba, kakor je bila nazadnje spremenjena z Aktom o pristopu iz 2003.
   
      (2)  UL L 351, 28.12.2002, str. 3.
   
      (3)  UL L 293, 10.11.2001, str. 11.
   
      PRILOGA
      Razdelitev količine tuna, ki so upravičeni do nadomestila za obdobje od 1. aprila do 30. junija 2004, v skladu s členom 27(4) Uredbe (ES) št. 104/2000, po odstotnih skupinah med organizacije proizvajalcev.
      
         
      
                  (v tonah)
               
            
                  Rumenoplavuti tun (Thunnus albacares) s težo nad 10 kg vsak
               
               
                  Količine, 100 % upravičene do nadomestila
                  (prva alinea člena 27(4))
               
               
                  Količine, 50 % upravičene do nadomestila
                  (druga alinea člena 27(4))
               
               
                  Skupna količina, upravičena do nadomestila
                  (prva in druga alinea člena 27(4))
               
            
                  Opagac
               
               
                  5 757,564
               
               
                  0
               
               
                  5 757,564
               
            
                  OPTUC
               
               
                  8 122,423
               
               
                  2 510,256
               
               
                  10 632,679
               
            
                  OP 42 (CAN)
               
               
                  0
               
               
                  0
               
               
                  0
               
            
                  Orthongel
               
               
                  9 004,949
               
               
                  958,356
               
               
                  9 963,305
               
            
                  APASA
               
               
                  0
               
               
                  0
               
               
                  0
               
            
                  Madeira
               
               
                  0
               
               
                  0
               
               
                  0
               
            
                  Skupnost – skupaj
               
               
                  22 884,936
               
               
                  3 468,612
               
               
                  26 353,548